smcproject/ml-wiki-sentences huggingface dataset:
മലോൻ ആരാധനയുമായി ബന്ധപ്പെട്ടു മലയാംപടി എന്ന ഒരു സ്ഥലനാമവും ഈ പ്രദേശത്ത് നിലനിൽക്കുന്നു.
പാണ്ഡവരുടെ വനവാസക്കാലത്ത് അർജ്ജുനൻ യുധിഷ്ഠിരനിൽ നിന്നും മന്ത്രം സ്വീകരിച്ചു അദ്ദേഹത്തിന്റെ നിർദ്ദേശപ്രകാരം അസ്ത്രസമ്പാദനത്തിനായി വനത്തിലേക്ക് പുറപ്പെട്ടു .
അവിടെ വച്ച് അദ്ദേഹം ഇന്ദ്രനെ ദർശിക്കുകയും അദ്ദേഹത്തിൻറെ നിർദ്ദേശപ്രകാരം ഭഗവാൻ പരമശിവനെ പ്രത്യക്ഷനാക്കുവാനുദ്ദേശിച്ചു ഘോരമായ തപസ്സിൽ മുഴുകുകയും ചെയ്തു .
അർജ്ജുനന്റെ തപസ്സിൽ പ്രീതനായ ഭഗവാൻ പരമശിവൻ ഒരു കിരാതന്റെ രൂപത്തിൽ വനത്തിൽ എത്തിച്ചേരുകയും അർജ്ജുനന്റെ തപസ്സു നോക്കി നിൽക്കുകയും ചെയ്തു .
ആ സമയം മൂകൻ എന്നുപേരായ ഒരു അസുരൻ വലിയൊരു കാട്ടുപന്നിയുടെ രൂപത്തിൽ അര്ജ്ജുനന് നേരെ തേറ്റ ഉയർത്തിക്കൊണ്ടു പാഞ്ഞുവരികയും അർജ്ജുനൻ ആ അസുരന് നേരെ ശക്തമായ ഒരസ്ത്രം പ്രയോഗിക്കുവാൻ തുനിയുകയും ചെയ്തു .
ആ സമയം കിരാതൻ അർജ്ജുനനെ തടുത്തുകൊണ്ടു ഇങ്ങനെ പറഞ്ഞു .
" ഈ പന്നിയെ ആദ്യം ഉന്നം വച്ചതു ഞാനാണ് . അതിനാൽ ഇതിനെ വധിക്കേണ്ടതും ഞാനാണ് ".
അർജ്ജുനൻ അത് വകവയ്ക്കാതെ അസ്ത്രമയയ്ക്കുകയും കിരാതനും ഒരസ്ത്രം പ്രയോഗിക്കുകയും ചെയ്തു .
രണ്ടു അസ്ത്രങ്ങളും ഒരുമിച്ചേറ്റ് അസുരൻ പന്നിയുടെ രൂപം വെടിഞ്ഞു ചത്തുവീണു .
തുടർന്ന് അർജ്ജുനനും കിരാതനും പന്നിയുടെ വധത്തെച്ചൊല്ലി തർക്കമാരംഭിച്ചു .
അത് ഒരു ദ്വന്ദ്വയുദ്ധത്തിൽ കലാശിക്കുകയും കിരാതൻ അർജ്ജുനനെ നിശ്ശേഷം തോൽപ്പിച്ചു പരവശനാക്കുകയും ചെയ്തു .
ഒടുവിൽ തളർന്നവശനായ അർജ്ജുനൻ ഇനി ഭഗവാൻ ശിവൻ തന്നെ ശരണമെന്നു നിനച്ചു ശിവപൂജയാരംഭിച്ചു .
ശിവവിഗ്രഹത്തിൽ അർച്ചിച്ച പുഷ്പങ്ങൾ കിരാതന്റെ ശിരസ്സിൽ ശോഭിക്കുന്നത് കണ്ടു കിരാതരൂപത്തിലെത്തി തന്നെ പരീക്ഷിച്ചത് ഭഗവാൻ പരമശിവനാണെന്നു അര്ജ്ജുനന് മനസ്സിലായി .
തുടർന്ന് അർജ്ജുനൻ കിരാതനോട് ക്ഷമായാചനം ചെയ്യുകയും , കിരാതരൂപത്തിൽ വന്ന ഭഗവാൻ ശിവൻ തന്റെ യഥാർത്ഥരൂപത്തിൽ അര്ജ്ജുനന് പ്രത്യകഷനായി പാശുപതാസ്ത്രം നല്കുകയും ചെയ്തു .
തുടർന്ന് ഭഗവാൻ ഇങ്ങനെ പറഞ്ഞു .
" അർജ്ജുനാ , ഇന്ദ്രൻ , യമൻ , വരുണൻ , കുബേരൻ , വായു തുടങ്ങി ഒരു ദേവന്മാർക്കും ഈ അസ്ത്രം സിദ്ധിച്ചിട്ടില്ലെന്നറിയുക . പ്രപഞ്ചത്തിലെ ത്രിലോകങ്ങളിലെ സർവ്വ ചരാചരങ്ങളും പാശുപതമേറ്റാൽ ഭസ്മമായിപ്പോകും . വാക്കു , നോട്ടം , മനസ്സ് , വില്ലു എന്നിവയാൽ പാശുപതം പ്രയോഗിക്കാവുന്നതാണ് ".
തുടർന്ന് ആ അസ്ത്രത്തിന്റെ പ്രയോഗ - ഉപസംഹാര വിധികളും മന്ത്രങ്ങളുമെല്ലാം അര്ജ്ജുനന് ഉപദേശിച്ചിട്ടു ശിവൻ മറഞ്ഞു .
ശിവനിൽ നിന്നും അർജ്ജുനൻ മഹത്തായ അസ്ത്രം നേടിയതറിഞ്ഞു അത്ഭുതസ്തബ്ധരായ ദേവന്മാർ അർജ്ജുനനിൽ വളരെയധികം പ്രീതരായിത്തീരുകയും അവരെല്ലാം അവരവരുടെ അസ്ത്രങ്ങൾ അര്ജ്ജുനന് നല്കി അനുഗ്രഹിക്കുകയും ചെയ്തു .
ഇതും കാണുക കിരാതമൂർത്തി വേട്ടയ്ക്കൊരുമകൻ കുറിച്യർ അവലംബങ്ങൾ
മല്ലപ്പ ധൻഷെട്ടി മല്ലപ്പ ധൻഷെട്ടി, ശ്രീകിസൻ സാർഡ , ജഗന്നാഥ് ഷിൻഡെ, അബ്ദുൾ റസൂൽ കുർബാൻ ഹുസൈൻ എന്നിവരുടെ പ്രതിമകൾ (ക്രമത്തിൽ), സോലപ്പൂർ.
ഒരു ഇന്ത്യൻ സ്വാതന്ത്ര്യ സമര സേനാനിയും വിപ്ലവകാരിയുമായിരുന്നു മല്ലപ്പ ധൻഷെട്ടി (1898 - 12 ജനുവരി 1931).
ബ്രിട്ടീഷ് സർക്കാർ ഏർപ്പെടുത്തിയ സൈനിക നിയമത്തെ ധിക്കരിച്ചതിന് ഇദ്ദേഹത്തെ 1931 ജനുവരി 12-ന് തൂക്കിലേറ്റി.
1898-ലാണ് മല്ലപ്പ ജനിച്ചത്.
പിതാവിന്റെ പേര് രേവൻസിദ്ധപ്പ ധൻഷെട്ടി.
യഥാർത്ഥത്തിൽ അദ്ദേഹം അകൽകോട്ടിലെ വൽസങ് താൾ എന്നെ സ്ഥലത്തു നിന്നുള്ളയാളായിരുന്നു.
എന്നാൽ പിൽക്കാലത്ത് സോലാപൂരിൽ സ്ഥിരതാമസമാക്കി.
ഒരു സ്വകാര്യ സ്ഥാപനത്തിൽ ജോലി ചെയ്തിരുന്ന മല്ലപ്പ നിസ്സഹകരണ പ്രസ്ഥാനത്തിൽ സജീവമായി പങ്കെടുത്തു.
1930 ആയപ്പോഴേക്കും സോലാപ്പൂരിലെ പ്രമുഖ രാഷ്ട്രീയപ്രവർത്തകനായി അദ്ദേഹം മാറിയിരുന്നു.
സ്വാതന്ത്ര്യ സമരത്തെ അടിച്ചമർത്താൻ 1930-ൽ സോലാപൂരിൽ പട്ടാള നിയമപ്രകാരം ബ്രിട്ടീഷ് സർക്കാർ "കണ്ടാലുടൻ വെടിവയ്ക്കുക" (ഷൂട്ട് അറ്റ് സൈറ്റ്) എന്ന ഉത്തരവ് ഏർപ്പെടുത്തിയിരുന്നു.
1930 മെയ് 8-ന് മഹാത്മാഗാന്ധിയുടെ അറസ്റ്റിനെതിരെ പ്രതിഷേധിക്കാൻ അദ്ദേഹം ഒരു വലിയ പ്രകടനം നയിച്ചു.
അത് തടയാനുള്ള പോലീസ് ശ്രമം ഒരു വെടിവയ്പ്പിൽ കലാശിച്ചു.
അതിൽ നിരവധി ആളുകൾ കൊല്ലപ്പെട്ടു.
ജാഥക്കാർ തിരിച്ചടിക്കുകയും തുടർന്നുണ്ടായ സംഘർഷത്തിൽ മംഗൾവാർ പോലീസ് സ്റ്റേഷനിലെ ഒരു പോലീസ് കോൺസ്റ്റബിൾ കൊല്ലപ്പെടുകയും മറ്റൊരാളെ ജീവനോടെ കത്തിക്കുകയും ചെയ്തു.
മല്ലപ്പയും അദ്ദേഹത്തിന്റെ സഹപ്രവർത്തകരായ ശ്രീകിസൻ ലക്ഷ്മിനാരായൺ സാർഡ, അബ്ദുൾ റസൂൽ കുർബാൻ ഹുസൈൻ, ജഗന്നാഥ് ഭഗവാൻ ഷിൻഡെ എന്നിവരും കലാപത്തിനും കൊലപാതകത്തിനും വിചാരണ ചെയ്യപ്പെട്ടു.
തുടർന്ന് ഇവർ നാലുപേരെയും വധശിക്ഷയ്ക്ക് വിധിക്കുകയും ചെയ്തു.
1931 ജനുവരി 12-ന് പൂനയിലെ യേർവാദ ജയിലിൽ അദ്ദേഹത്തെ തൂക്കിലേറ്റി.
മടിക്കേരി ഇംഗ്ലീഷ് വിലാസം https://ml.wikipedia.org/wiki/Madikeri മടിക്കേരി മടിക്കേരി 12°25′15″N 75°44′23″E ﻿ / ﻿ 12.4208°N 75.7397°E ﻿ / 12.4208; 75.7397 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കർണാടകം ജില്ല കൊടക് ഭരണസ്ഥാപനങ്ങൾ മുനിസിപ്പാലിറ്റി മേയർ വിസ്തീർണ്ണം ചതുരശ്ര കിലോമീറ്റർ ജനസംഖ്യ 32286 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 571 201 +0827 സമയമേഖല UTC +5:30 പ്രധാന ആകർഷണങ്ങൾ
ഇന്ത്യൻ സംസ്ഥാനമായ കർണാടകത്തിലെ കൊടക് ജില്ലയുടെ ആസ്ഥാനമാണ് മടിക്കേരി .
ഒരു പ്രമുഖ വിനോദസഞ്ചാര - സുഖവാസ കേന്ദ്രം കൂടിയാണിത്.
മനോഹരമായ ഭൂപ്രകൃതിയോടുകൂടിയ സ്ഥലമാണ് മടിക്കേരി.
സമുദ്രനിരപ്പിൽ നിന്ന് 1170 മീറ്റർ ഉയരത്തിൽ സ്ഥിതി ചെയ്യുന്ന ഇവിടുത്തെ താപനില 8 0 സെൽഷ്യസിനും 27 0 സെൽഷ്യസിനും ഇടയിലാണ്.
ഇന്ത്യയിലെ സ്‌കോട്ട്‌ലാന്റ് എന്നാണ്  ഈ സ്ഥലം  അറിയപ്പെടുന്നത്.
പശ്ചിമഘട്ടത്തിൽ സ്ഥിതി ചെയ്യുന്ന മടിക്കേരി അതിമനോഹരമായ പ്രകൃതി സൗന്ദര്യത്തിനും കാപ്പിത്തോട്ടങ്ങൾക്കും സുഖകരമായ കാലാവസ്ഥയ്ക്കും പേരുകേട്ടതാണ്.
മുദ്ദുരാജ മഹാരാജാവിന്റെ തലസ്ഥാനം എന്നർത്ഥം വരുന്ന മിദ്ദുരാജനകേരി എന്നായിരുന്നു ഇതിന്റെ യഥാർത്ഥ പേര്.
പ്രധാന ആകർഷകങ്ങൾ രാജാ സീറ്റ് (രാജാവിന്റെ ഇരിപ്പിടം) - രാജഭരണകാലത്ത് രാജാവും കുടുംബാംഗങ്ങളും പ്രകൃതി ഭംഗി ആസ്വദിക്കാനായി ഇവിടെ എത്താറുണ്ടായിരുന്നതിനാലാണ് ഈ സ്ഥലത്തിന് ഈ പേര് വന്നത്.
മലനിരകളിലൂടെ കോടമഞ്ഞ്‌ ഒഴുകിപോകുന്നത് മനോഹരമായ കാഴ്ച ഇവിടുത്തെ പ്രത്യേകതയാണ്.
മടിക്കേരി കോട്ട - ഇവിടുത്തെ  മറ്റൊരു പ്രധാന ആകർഷണമാണ് മടിക്കേരി കോട്ടയും അതിനുള്ളിലെ കൊട്ടാരവും പതിനേഴാം നൂറ്റാണ്ടിലാണ് ഇത് നിർമ്മിക്കപ്പെട്ടത്.
അവലംബം Madikeri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മടിയൻ അലങ്കാരസ്രാവ് ഇംഗ്ലീഷ് വിലാസം https://ml.wikipedia.org/wiki/Centroscyllium_ornatum
ആഴക്കടൽ വാസിയായ ഒരു മൽസ്യമാണ് മടിയൻ അലങ്കാരസ്രാവ് അഥവാ Ornate Dogish.
( ശാസ്ത്രീയനാമം : Centroscyllium  ornatum ) .
കടലിൽ വൻകര തട്ടിനോട് ചേർന്നുള്ള പ്രദേശങ്ങളിൽ ആണ് ഇവയെ കാണുന്നത്.
ഇന്ത്യൻ മഹാ സമുദ്രം അറബിക്കടൽ ബേ ഓഫ് ബംഗാൾ എന്നിവിടങ്ങളിൽ ഇവയേ കാണുന്നു .
520 മുതൽ 1260 അടി വരെ താഴ്ചയിൽ ആണ് ഇവ ജീവിക്കുന്നത് .
അവലംബം പുറത്തേക്കുള്ള കണ്ണികൾ Compagno, L.J.V., 1984.
FAO Species Catalogue.
Sharks of the world.
An annotated and illustrated catalogue of shark species known to date.
Part 1 - Hexanchiformes to Lamniformes.
FAO Fish.
Synop.
125(4/1):1-249.
Rome: FAO.
മടൊല
മൊസാംബിക്കിലെ തലസ്ഥാനമായ മപുടൊയുടെ പടിഞ്ഞാറായാണ് വലിയപ്രാന്തപ്രദേശമായ മടൊല (Matola) .
രാജ്യത്തെ രണ്ടാമത്തെ ഏറ്റവും ജനാധിവാസ മേഖലയാണ്.
മടൊല മപുടൊ പ്രവശ്യയുടെ തലസ്ഥാനമാണ്.
1998 തൊട്ട് അവിടെ തിരഞ്ഞെടുക്കപ്പെട്ട മുനിസിപ്പൽ സർക്കാരാണ് ഉള്ളത്.
അവിടെ തുറമുഖമുണ്ട്, മൊസാംബിക്കിലെ ഏറ്റവും വലിയ വ്യവസായ കേന്ദ്രമാണ്.
2007 ലെ കണക്കനുസരിച്ച് ജനസംഖ്യ6,75,422 ആയിരുന്നു.
having increased to a 2014 projected population ( Instituto Nacional de Estatistica Moçambique ) of 893,000.
മടവൂർ ശ്രീ മഹാദേവർ ക്ഷേത്രം മടവൂർ ശ്രീ മഹാദേവർ ക്ഷേത്രക്കൊടിമരവും പ്രവേശന കവാടവും
ഈ ക്ഷേത്രത്തിലെ മുഖ്യപ്രതിഷ്ഠ എന്നതു പാർവതീസമേതനായ മഹാദേവൻ ആണ് ( അർദ്ധനാരീശ്വര / മഹാദേവർ സങ്കല്പം).
മഹാദേവർ കൂടാതെ മറ്റ് ഉപദേവതകളായ മഹാവിഷ്ണു , ഗണപതി , ഭദ്രകാളി , നാഗരാജാവ് , നാഗയക്ഷി എന്നീ ഉപദേവതകളും ചാരത്തായി സ്ഥിതിചെയ്യുന്നു.
ഈ ക്ഷേത്രത്തിലെ ഒരു പ്രധാനപ്രത്യേകത എന്നത് മുഖമണ്ഡപത്തിൽ സ്ഥിതി ചെയ്യുന്ന " നന്ദികേശ " പ്രതിഷ്ഠയാണ്.
കേരളത്തിൽ തന്നെ അപൂർവ്വം ശിവക്ഷേത്രങ്ങളിൽ മാത്രം കണ്ടുപോന്നിട്ടുള്ള നന്ദികേശപ്രതിഷ്ഠയാണിത്.
ഇതിൻ്റെ പ്രത്യേകത എന്നത് ദേവൻ്റെ അതേ പ്രാധാന്യത്തോടുകൂടിയ നിവേദ്യവും പൂജയും തന്നെയാണ് എന്നുള്ളതാണ്.
ഇത് മറ്റുക്ഷേത്രങ്ങളിൽ വിരളമാണ്.
നൂറ്റാണ്ടുകളുടെ ചരിത്രം ഉറങ്ങുന്ന മഹാക്ഷേത്രങ്ങളിൽ ഒന്നാണ് ഈ ക്ഷേത്രം.
തെക്കൻ കേരളത്തിലെ പ്രമുഖ മഹാശിവക്ഷേത്രങ്ങളിൽ ഉൾപ്പെടുത്താനാകുന്ന ഒരു ശിവക്ഷേത്രമാണിതും.
അത്രയേറെ പഴമയും ഐതീഹ്യവും നിറഞ്ഞ ക്ഷേത്രമാണിത്.
തിരുവിതാംകൂർ രാജഭരണത്തിനും വളരെ  മുൻപ് തന്നെ കേരളവും പാണ്ഡ്യദേശവും ഒരു പ്രവിശ്യയായി കിടന്നിരുന്ന കാലഘട്ടത്തിൽ ശ്രീപത്മനാഭസ്വാമി ക്ഷേത്രത്തോടൊപ്പം (അതേ കാലയളവിൽ) പണികഴിപ്പിച്ചതെന്ന് കരുതപ്പെടുന്ന നിർമ്മാണ രീതിയും വാസ്തുവിദ്യാ ശൈലിയുമാണ് ഈ ക്ഷേത്രത്തിനുള്ളത്.
പഴമയെ വിളിച്ചറിയിക്കുന്ന രീതിയിലുള്ള ക്ഷേത്രഗോപുരവും, കുളപ്പുരയും, ക്ഷേത്ര കൽപ്പടവുകളും, മുഖമണ്ഡപവും, ഊട്ടുപുരയും, ശ്രീകോവിലും, ബലിക്കപ്പുരയും ആണ് ഈ ക്ഷേത്രത്തിൻ്റേത്.
അനന്തപദ്മനാഭന്റെ പാദസ്പർശമേറ്റതും ചിത്രമെഴുത്ത് തമ്പുരാനായ രാജാ രവിവർമ്മക്കു ജന്മം നൽകിയതുമായ തിരുവനന്തപുരം ജില്ലയിലെ മടവൂർ എന്ന ഗ്രാമത്തിലാണ് ഈ മഹാ ശിവക്ഷേത്രം സ്ഥിതി ചെയ്യുന്നത്.
ശ്രീ പദ്മനാഭസ്വാമി ക്ഷേത്രത്തിലെ അനന്തപദ്മനാഭന്റെ താന്ത്രിക പൂജാവിധി നിർവ്വഹിക്കുന്ന തരണന്നല്ലൂർ പക്ഷം തന്നെയാണ്, ഈ ക്ഷേത്രത്തിൻ്റെയും താന്ത്രികവിധി നിർവ്വഹിക്കുന്നത്.
ശ്രീ തരണന്നല്ലൂർ പരമേശ്വരൻ നമ്പൂതിരിപ്പാട് ആണ് ഇപ്പോഴത്തെ ക്ഷേത്രതന്ത്രി.
ഈ ക്ഷേത്രം ഒരുകാലത്ത് ബ്രാഹ്മണമേധാവിത്ത്വത്തിൻ്റെ അധീനതയിൽ ആയിരുന്നു.
മടവൂർ മാമണ്ണൂർ മഠം ആണ് ഈ ക്ഷേത്രത്തിൻ്റെ അവകാശികൾ.
ഇപ്പോൾ ഈ ക്ഷേത്രത്തിൻ്റെ ഭരണനിർവഹണം നടത്തുന്നത്, കേരള ക്ഷേത്ര സംരക്ഷണ സമിതി യുടെ അധീനതയിൽ തിരഞ്ഞെടുക്കപ്പെടുന്ന നാട്ടുകാരാൽ തന്നെയാണ്.
ക്ഷേത്രോൽപത്തി / ഐതീഹ്യം
മാണ്ഡവ്യൻ എന്ന മഹർഷി ( അണിമാണ്ഡവ്യൻ ) ശിഷ്യന്മാരുമൊത്ത് ദേശാടനത്തിനായി സഞ്ചരിക്കുമ്പോൾ ഈ സ്ഥലം കാണുകയും, ഇവിടം മഹർഷിക്ക് ചേതോഹരമായി തോന്നുകയാൽ ഒരാശ്രമം ഉണ്ടാക്കി ശിഷ്യന്മാരുമൊത്ത് വസിക്കുവാൻ തീരുമാനിച്ചു.
അങ്ങനെ ശിവഭക്തനായ മുനി കൈലാസനാഥനെ ധ്യാനിച്ച് ഏറെനാൾ തപസ്സാചരിച്ചു.
തപസ്സിൽ സന്തുഷ്ടനായ ശ്രീ മഹാദേവൻ പ്രത്യക്ഷനാകുകയും വേണ്ട അനുഗ്രഹം നൽകുകയും ചെയ്തു.
അങ്ങനെ ശ്രീപരമേശ്വരനാൽ അനുഗ്രഹീതനായ മഹാമുനി ഇവിടെ ഒരു ക്ഷേത്രം നിർമ്മിക്കുകയും ശ്രീമഹാദേവരെ പ്രതിഷ്ഠിക്കുകയും ചെയ്തു.
ഈ പ്രദേശത്തുള്ള അഞ്ചുദേശങ്ങൾ ദേവൻ്റെ സമ്പത്തായി പ്രഖ്യാപിച്ച്, നിത്യപൂജയ്ക്കും ഭരണത്തിനുമായി ബ്രാഹ്മണന്മാരെ വരുത്തി ചുമതല ഏൽപ്പിക്കുകയും ചെയ്തു.
അങ്ങനെ ഈ സ്ഥലങ്ങൾ സംരക്ഷിച്ച് കൃഷി ചെയ്യുന്നതിനുവേണ്ടി ആളുകളെ പാർപ്പിച്ച് പാതിവാരമായി നിലങ്ങളും, പാട്ടമായി പുരയിടങ്ങളും അവരെ ഏൽപ്പിച്ചു.
ശ്രീകോവിലും, മണ്ഡപവും, മണ്ഡപത്തിൽ ശിവ വാഹനമായ നന്ദിയേയും (ഋഷഭം) ബലിക്കൽപ്പുരയും നാലമ്പലവും, കൊടിമരവും, ഗോപുരവും, പടിഞ്ഞാറ് ഭാഗത്ത് കുളപ്പുരയും (ഭൂതഗങ്ങളാൽ നിർമ്മിതമായ കുളം എന്നാണ് വിശ്വാസം) നിർമ്മിച്ച് ബ്രാഹ്മണരെ അധികാരമേല്പിച്ചു, മാണ്ഡവ്യപുരമെന്ന് പേരും നൽകി.
മഹർഷി തൻ്റെ ശിഷ്യന്മാരുമൊത്ത് യാത്രയായി.
അഞ്ചുപൂജയും, നവകവും, കലശവും, മൂന്ന് ശ്രീഭൂതബലിയും മുടങ്ങാതെ നടത്തിവന്നു.
ഉപദേവന്മാരായ ഗണപതി, ദേവി, മഹാവിഷ്ണു എന്നീ പ്രതിഷ്ടകൾക്കും നിത്യപൂജ നടത്തിവരുന്നു.
കാലാന്തരത്തിൽ ഇവിടെ അധികാരികളായ ബ്രാഹ്മണർ പാർക്കുന്ന മഠങ്ങൾ അധികമായപ്പോൾ സ്ഥലത്തിന് മഹർഷിയുടെ നാമം വേണ്ടെന്നും, മഠവൂർ ആക്കി മാറ്റണമെന്നും ഒരു അഭിപ്രായം ഈ ബ്രാഹ്മണരാൽ ഉരുത്തിരിഞ്ഞു, അതനുസരിച്ച് ബ്രാഹ്മണർ "മഠവൂർ" എന്ന് നാമകരണവും നടത്തി.
ജ്ഞാനദൃഷ്ഠിയാൽ മഹർഷി ഇതുമനസ്സിലാക്കുകയും ആ ബ്രാഹ്മണരെ മനസ്സാ ശപിക്കുകയും ചെയ്തു.
മഹാദേവൻ്റെ പരിചാരകരായ മാമണ്ണൂർ  മഠം ഒഴികെ ബാക്കിയെല്ലാം കാലപ്രയാണത്തിൽ നശിച്ചുപോകുകയോ ബ്രാഹ്മണർ പാലായനം ചെയ്യുകയോ ചെയ്തു എന്നാണ് ഐതീഹ്യം.
അങ്ങനെ മഹത്വമാർജ്ജിച്ച ഈ സ്ഥലത്തിൻ്റെ നാമം ഉച്ചാരണലോപത്താൽ മടവൂരായി മാറുകയും ചെയ്തു എന്നാണ് വിശ്വാസം.
മടിക്കൈ അമ്പലത്തുകര ഇംഗ്ലീഷ് വിലാസം https://ml.wikipedia.org/wiki/Madikai_Ambalathukara മടിക്കൈ അമ്പലത്തുകരയിലെ നൂറ്റാണ്ടുകൾ പ്രായമുള്ള പാലമരം
കാസർകോഡ് ജില്ലയിലെ ഹോസ്ദുർഗ് താലൂക്കിൽ മടിക്കൈ പഞ്ചായത്തിലെ ഒരു ഗ്രാമഭാഗമാണ് മടിക്കൈ അമ്പലത്തുകര .
പനവേൽ - കൊച്ചി ദേശീയപാതയിൽ ചെമ്മട്ടം വയൽ നിന്നും രണ്ട് കിലോമീറ്റർ കിഴക്ക് ഭാഗത്താണ് മടിക്കൈ അമ്പലത്തുകര.
1957ലെ കേരള നിയമസഭയിലെ നീലേശ്വരം ദ്വയാംഗ മണ്ഡലത്തിൽ നിന്നും ഇ.
എം. എസ്. നമ്പൂതിരിപ്പാടിനൊപ്പം തെരഞ്ഞെടുക്കപ്പെട്ടിരുന്ന കല്ലളൻ വൈദ്യരുടെ ജന്മദേശം കൂടിയാണ് ഇത്.
നൂറ്റാണ്ടുകൾ പഴക്കമുള്ള മടിക്കൈ മാടം ക്ഷേത്രം ഒരു പ്രധാന ആരാധനാ കേന്ദ്രമാണ്.
ചരിത്രത്തിലിടം നേടിയ കല്യാണഭവനം ഇവിടെയാണ്.
ജൈവ വൈവിധ്യം മടിക്കൈ അമ്പലത്തുകരയിൽ നിന്നും കണ്ടെത്തിയ ഹിറ്റ്‌ലർ ബഗ്
മടിക്കൈ അമ്പലത്തുകരയിലെ ചെങ്കൽപ്പാറകൾ നല്ലൊരു ജൈവവൈവിധ്യ മേഖലയാണ്.
പ്രധാന സ്ഥാപനങ്ങൾ ഗവർമെന്റ് ഹയർ സെക്കണ്ടറി സ്കൂൾ മടിക്കൈ കൃഷിഭവൻ മടിക്കൈ വില്ലേജ് ഓഫീസ് മടിക്കൈ ചിത്രശാല കല്യാണഭവനം കല്ലളൻ വൈദ്യർ മടിക്കെ മാടം ക്ഷേത്രം അവലംബം
പുസ്തകം: കാസർഗോഡ്: ചരിത്രവും സമൂഹവും - കാസർഗോഡ് ജില്ലാപഞ്ചായത്ത് പ്രസിദ്ധീകരണം
മടിക്കൈ നെല്ലെടുപ്പ് സമരം
1948-ൽ കാസർകോട് താലൂക്കിലും മലബാറിലും ഭക്ഷ്യക്ഷാമം പടർന്നുപിടിച്ച കാലത്തു്, ജന്മിമാരുടെ നെല്ല് പൂഴ്ത്തിവയ്പിനെതിരായി നടന്ന ഒരു കർഷകസമരമാണു് മടിക്കൈ നെല്ലെടുപ്പ് സമരം.
ജന്മിമാരിൽനിന്ന് നെല്ലെടുത്ത് വിതരണം ചെയ്യുവാനായി കർഷകസംഘം പ്രവർത്തകർ കക്കോത്തായരുടെ ഇല്ലത്തുചെന്ന് പത്തായത്തിലുള്ള നെല്ലളക്കാൻ ആവശ്യപ്പെട്ടു.
കെ മാധവൻ , മടിക്കൈ കുഞ്ഞിക്കണ്ണൻ , പി അമ്പുനായർ എന്നിവരായിരുന്നു സമരത്തിനു് നേതൃത്വം നൽകിയതു്.
മിച്ചമുള്ള നെല്ല് അവിടെവച്ചുതന്നെ റേഷൻ വിലയ്ക്ക് വിതരണം ചെയ്തു.
തുടർന്നു് പൊലീസ് മടിക്കൈ കുഞ്ഞിക്കണ്ണനെ അറസ്റ്റുചെയ്തു.
കെ ആർ കുഞ്ഞിക്കണ്ണൻ , കെ എം കുഞ്ഞിക്കണ്ണൻ എന്നിവരുടെ നേതൃത്വത്തിൽ നൂറുകണക്കിന് കർഷകർ മടിക്കൈ കുഞ്ഞിക്കണ്ണനെ മോചിപ്പിക്കാനാവശ്യപ്പെടുകയും പൊലീസ് അദ്ദേഹത്തെ വിട്ടയക്കുകയും ചെയ്തു.
മട്ടക്കളപ്പ് ജില്ല
ശ്രീലങ്കയിലെ ഒരു ജില്ലയാണ് മട്ടക്കളപ്പ് ജില്ല .
ബട്ടികലോവ എന്നും അറിയപ്പെടുന്നു.
മട്ടക്കളപ്പ് നഗരമാണ് ഈ ജില്ലയിലെ പ്രധാന നഗരം.
ബ്രിട്ടീഷ്‌ ഭരണകാലത്ത് സിലോനിലെ ഒരു ജില്ലയായിരുന്നു മട്ടക്കളപ്പ്.
അന്ന് ബട്ടിക്കലോവ എന്നും ഇത് അറിയപ്പെട്ടിരുന്നു.
ഈ ജില്ലയുടെ വിസ്തീരണം  2,854 കി.
ഡിവിഷൻകൾ ഡിവിഷൻ -- ടൌൺ എറാവൂർ പറ്റു - ചെങ്കലടി ഏറാവർ നഗർ - ഏറാവുർ കാട്ടാന്കുടി - കാത്താന്കുടി കോറളൈപ്പറ്റു - വാഴൈച്ചേനൈ കോറളൈപ്പറ്റു മദ്ദി - പാചിക്കുടാ കോറളൈപ്പറ്റു വടക്കു - വാകരൈ കോറളൈപ്പറ്റു തെക്കു - കിരാൻ കോറളൈപ്പറ്റു മേറ്കു - ഓട്ടമാവടി മണ്മുനൈ വടക്കു - മട്ടക്കളപ്പ് മണ്മുനൈ പറ്റു - ആരൈയംപതി മണ്മുനൈ തെക്കു, എരുവില് പറ്റു - കളുവാന്ചിക്കുടി മണ്മുനൈ തെന്മേറ്കു - കൊക്കട്ടിച്ചോലൈ മണ്മുനൈ മേറ്കു - വവുണതീവ് പോറതീവ് പറ്റു - വെല്ലാവെളീ അവലംബം അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Archived 2019-01-24 at the Wayback Machine .
മടിക്കൈ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Madikai_Gramapanchayat മടിക്കൈ മടിക്കൈ 12°19′42″N 75°09′03″E ﻿ / ﻿ 12.328304°N 75.1507008°E ﻿ / 12.328304; 75.1507008 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കാസർഗോഡ് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം കാഞ്ഞങ്ങാട് ലോകസഭാ മണ്ഡലം കാസർഗോഡ്‍ ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 51.83 ചതുരശ്ര കിലോമീറ്റർ വാർഡുകൾ 15 എണ്ണം ജനസംഖ്യ 19352 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 671531 +91 467 സമയമേഖല UTC +5:30 പ്രധാന ആകർഷണങ്ങൾ
കാസർഗോഡ് ജില്ലയിലെ ഹോസ്ദുർഗ്ഗ് താലൂക്കിലെ ഒരു ഗ്രാമപഞ്ചായത്താണ്‌ മടിക്കൈ ഗ്രാമപഞ്ചായത്ത് .
ഈ ഗ്രാമപഞ്ചായത്ത് കാഞ്ഞങ്ങാട് ബ്ലോക്കിലാണ്‌ സ്ഥിതി ചെയ്യുന്നത് .
പണ്ട് ദക്ഷിണ കർണ്ണാടക ജില്ലയുടെ ഭാഗമായിരുന്നു.
മടിക്കൈ കമ്മ്യൂണിസ്റ്റുകാരുടെ മോസ്കോ എന്നറിയപ്പെടുന്നു .
പ്രകൃതിരമണീയമായ ഈ സ്ഥലം കുന്നും മലകളും കാടും കാട്ടരുവികളും നിറഞ്ഞതും വികസനസാധ്യതയേറിയതുമാണ്‌.
ദേശീയ പ്രസ്ഥാനത്തിലും കർഷക പോരാട്ടങ്ങളിലും നേതൃത്വപരമായ പങ്കുവഹിച്ച വലിയ ഒരു ചരിത്ര പശ്ചാത്തലം ഈ ഗ്രാമത്തിനുണ്ട് .
ഗ്രാമസമ്പത്തിന്റെ വലിപ്പം അറിഞ്ഞുള്ള ഫ്യൂഡൽ വ്യവസ്ഥയുടെ തിക്ത ഫലം പണ്ടുമുതലേ അനുഭവിച്ചവരായിരുന്നു മടിക്കൈയിലെ ജനങ്ങൾ.
മടിക്കൈയുടെ പേരുമായി ബന്ധപ്പെട്ട് പല ഐതിഹ്യങ്ങളും ഉണ്ട്.
പണ്ടുമുതൽക്ക് തന്നെ ഈ പഞ്ചായത്തിലെ എരിക്കുളത്ത് വലിയതോതിൽ മൺപാത്ര നിർമ്മാണം ഉണ്ടായിരുന്നു.
മൺപാത്രം എന്ന് അർത്ഥമാക്കുന്ന 'മട്ക്ക' എന്ന കന്നഡ പദത്തിൽ നിന്നാണ് 'മടിക്കൈ' എന്ന പേര് ഉണ്ടായതെന്നാണ് പൊതുവെ അംഗീകരിച്ചിരിക്കുന്നത്.
പൂത്തക്കാലാണ് മടിക്കൈയുടെ സാംസ്കാരിക തലസ്ഥാനം.
ഏച്ചിക്കാനത്തെ ജന്മിയെ മുട്ടുകുത്തിച്ചാണ് മടിക്കൈയിൽ കമ്മ്യൂണിസ്റ്റ് ഭരണം നിലവിൽ വന്നത്.
ആദ്യ കാലത്ത് കോൺ​ഗ്രസും പി.എസ്.യും എസ്.എസ്.പിയും പോലെയുള്ള ഒട്ടേറെ രാഷ്ട്രീയ എതിരാളികൾ ഉണ്ടായിരുന്നെങ്കിലും അവയെല്ലാം ഇന്ന് അപ്രസക്തമായി.
വാഴക്കോട്, കാരാക്കോട്, ഏച്ചിക്കാനം ഭാ​ഗങ്ങളിൽ ജന്മിയുടെ ആശ്രിതർ ആദ്യകാലത്ത് കമ്മ്യൂണിസത്തെ എതിർക്കാൻ കോൺ​ഗ്രസിന് പിന്നിൽ അണിനിരന്നു.
പിന്നീട് ജനസംഘത്തിലേക്കും പിൽക്കാലത്ത് ബിജെപിയിലേക്കുമെത്തി.
ഇന്ന് ഈ മേഖലകളാണ് ഇന്ന് മടിക്കൈയിൽ ഏറ്റവും അവികിസിതമായി കിടക്കുന്നത്.
റവന്യൂ ഭൂമികൾ ഏറെയുണ്ടെങ്കിലും ആ മേഖലയിൽ കാര്യമായ വികസനം ഉണ്ടാക്കാൻ ഇന്നും സാധിച്ചിട്ടില്ല.
കൃഷിയും കൂലിപ്പണിയുമാണ് ജനങ്ങളുടെ പ്രധാന വരുമാന മാർ​ഗം.
​ഗൾഫ് ജോലിയെ ആശ്രിയിച്ച് ഓരോ കുടുംബങ്ങളിൽ നിന്നും ഒരാളെങ്കിലുമുണ്ട്.
ഒരു കാലത്ത് ശക്തമായിരുന്ന ദിനേശ് ബീഡി വ്യവസായം തകർന്നതോടെ ആ സ്ഥാനത്ത് ഇന്ന് തൊഴിലുറപ്പായി.
പ്രധാന വിദ്യാഭ്യാസസ്ഥാപനങ്ങൾ കക്കാട്ട് ഗവ.
ഹയർ സെക്കന്ററി സ്കൂൾ ഗവ.
ഹയർ സെക്കന്ററി സ്ക്കൂൾ മടിക്കൈ ഗവ.
വൊക്കേഷണൽ ഹയർ സെക്കന്ററി സ്ക്കൂൾ മടിക്കൈ-2 മടിക്കൈ മോഡൽ കോളേജ് ഐ.ടി.ഐ എരിക്കുളം ഗവ.
ഹൈസ്ക്കൂൾ കാഞ്ഞിരപ്പൊയിൽ ഗവ.
യു.പി.സ്ക്കൂൾ മടിക്കൈ ആലംപാടി(എരിക്കുളം) ഗവ.
എൽ.പി.സ്ക്കൂൾ മലപ്പച്ചേരി ഗവ.
യു.പി.സ്ക്കൂൾ പൂത്തക്കാൽ അതിരുകൾ തെക്ക്‌ - നീലേശ്വരം നഗരസഭയും കിനാനൂർ-കരിന്തളം പഞ്ചായത്തും വടക്ക് - പുല്ലൂർ പെരിയ , കോടോം ബേളൂർ പഞ്ചായത്തുകൾ കിഴക്ക് - കിനാനൂർ -കരിന്തളം , കോടോം ബേളൂർ പഞ്ചായത്തുകൾ പടിഞ്ഞാറ് - കാഞ്ഞങ്ങാട് നഗരസഭയും അജാനൂർ പഞ്ചായത്തും വാർഡുകൾ വാഴക്കോട് ഏച്ചിക്കാനം വെള്ളാച്ചേരി ആലംപാടി കാഞ്ഞിരപ്പൊയിൽ മലപ്പച്ചേരി ചെരണത്തല കോളിക്കുന്ന് എരിക്കുളം ബങ്കളം കക്കാട്ട് അടുക്കത്തുപറമ്പ് ചാളക്കടവ് കീക്കാംകോട്ട് അമ്പലത്തുകര പഞ്ചായത്ത് പ്രസിഡണ്ടുമാർ അപ്പുക്കാരണവർ മടിക്കൈ കുഞ്ഞിക്കണ്ണൻ കെ.എം.കുഞ്ഞിക്കണ്ണൻ കെ.വി.കുമാരൻ പി.ബേബി എം.രാജൻ എസ്.പ്രീത സി.പ്രഭാകരൻ എസ്.പ്രീത അവലംബം ↑ നെരിപ്പ് - മടിക്കൈയുടെ അനുഭവ ചരിത്രം, മടിക്കൈ ഗ്രാമപഞ്ചായത്ത് പ്രസിദ്ധീകരിച്ചത് ↑ ↑ നടന്ന് നടന്ന്-കെ.
എം.കുഞ്ഞിക്കണ്ണന്റെ ജീവചിത്രം-എ.
കെ.ജി സമാരകഗ്രന്ഥാലയം പ്രസിദ്ധികരിച്ചത്,2007 http://www.trend.kerala.gov.in Archived 2019-09-02 at the Wayback Machine .
http://lsgkerala.in/madikaipanchayat Archived 2016-03-10 at the Wayback Machine .
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക കാസർഗോഡ് ജില്ലയിലെ ഗ്രാമപഞ്ചായത്തുകൾ‌
പോസിട്രോൺ ഇംഗ്ലീഷ് വിലാസം https://ml.wikipedia.org/wiki/Positron ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇലക്ട്രോണിന്റെ പ്രതികണമാണ് പോസിട്രോൺ അഥവാ പ്രതിഇലക്ട്രോൺ .
അതായത് പ്രതിദ്രവ്യത്തിൽ ഇലക്ട്രോണിന് സമാനമായ കണമാണ് പോസിട്രോൺ.
ഇതിന് ഇലക്ട്രോണിന്റെ തതുല്യമായ ധനചാർജ്ജ് ഉണ്ടായിരിക്കും കൂടാതെ പിണ്ഡം ഇലക്ട്രോണിന് സമമായിരിക്കും.
ഒരു താഴ്ന്ന ഊർജ്ജനിലയിലുള്ള പോസിട്രോൺ താഴ്ന്ന ഊർജ്ജനിലയിലുള്ള ഇലക്ട്രോണുമായി കൂട്ടിയിടിച്ചാൽ അവിടെ ഇലക്ട്രോൺ പോസിട്രോൺ ഉന്മൂലനം (Annihilation) നടക്കുകയും രണ്ടോ അതിലധികമോ ഗാമാകിരണ ഫോട്ടോണുകൾ സൃഷ്ടിക്കപ്പെടുകയും ചെയ്യുന്നു.
പോസിനിസ്റ്റാലിയ ഇംഗ്ലീഷ് വിലാസം https://ml.wikipedia.org/wiki/Pausinystalia
റുബിയേസീ സസ്യകുടുംബത്തിലെ ഒരു ജനുസ്സാണ് പോസിനിസ്റ്റാലിയ - Pausinystalia അഥവാ കൊറിനാന്തെ - Corynanthe .
ഈ സസ്യകുടുംബത്തിലെ തന്നെ ഏറ്റവും വലിയ ആഫ്രിക്കൻ ജനുസ്സാണിത്.
ഈ ജനുസ്സിലെ പോസിനിസ്റ്റാലിയ യോഹിംബെ എന്ന എന്ന വിഭാഗത്തിൽ നിന്നും ശക്തിയേറിയ ഒരു തരം ആൽക്കലോയിഡ് ഉല്പ്പാദിപ്പിക്കുന്നു.
ഇത് യോഹിംബിനെ എന്നാണ് അറിയപ്പെടുന്നത്.
ഇവ ഔഷധനിർമ്മാണത്തിനായി ഉപയോഗിക്കുന്നു.
ഇവയിലെ ചില വിഭാഗങ്ങൾ താഴെ പറയുന്നു: (പട്ടിക ആപൂർണ്ണം) Pausinystalia brachythyrsum Pausinystalia yohimbe അവലംബം
പോസിനിസ്റ്റാലിയ ബ്രാക്കിതൈസം ഇംഗ്ലീഷ് വിലാസം https://ml.wikipedia.org/wiki/Pausinystalia_brachythyrsum
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പോസിനിസ്റ്റാലിയയിലെ ഒരു സ്പീഷിസാണ് പോസിനിസ്റ്റാലിയ ബ്രാക്കിതൈസം - Pausinystalia brachythyrsum .
കാമറൂണിൽ സഹജമായി കാണപ്പെട്ടിരുന്ന ഇവയ്ക്ക് വംശനാശം സംഭവിച്ചു.
Pausinystalia brachythyrsum Archived 2007-09-30 at the Wayback Machine .
പോസ്റ്റോണിയ ഗുഹകൾ ഇംഗ്ലീഷ് വിലാസം https://ml.wikipedia.org/wiki/Postojna_Cave
സ്ലൊവേനിയയിലെ 24 കിമീ നീളത്തിലുള്ള ഗുഹയാണ് പോസ്റ്റോനിയ ഗുഹകൾ .
സ്ലൊവേനിയയിലെ ഒരു പ്രധാന ആകർഷണമാണ് പോസ്റ്റോണിയ ഗുഹ.
ഏകദേശം 30,00,000 വർഷങ്ങൾക്ക് മുൻപ് പ്യുക്കാ നദിയാണ് ഈ ഗുഹയെ സൃഷ്ടിച്ചത്.
പോസിനിസ്റ്റാലിയ യോഹിംബെ ഇംഗ്ലീഷ് വിലാസം https://ml.wikipedia.org/wiki/Pausinystalia_yohimbe
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പോസിനിസ്റ്റാലിയയിലെ ഒരു സ്പീഷിസാണ് പോസിനിസ്റ്റാലിയ യോഹിംബെ - Pausinystalia yohimbe .
കൊറിയാന്തെ യോഹിംബെ എന്നാണ് മുൻപ് ഇത് അറിയപ്പെട്ടിരുന്നത്.
പോസോൺ
ശ്രീലങ്കയിൽ ആഘോഷിക്കുന്ന ഒരു ബുദ്ധമത ആഘോഷമാണ്‌ പോസോൺ .
ശ്രീലങ്കയിലേക്കുള്ള ബുദ്ധമതത്തിന്റെ വരവിന്റെ ആഘോഷമാണിത്.
ജൂൺ മാസത്തിലെ പൗർണ്ണമി നാളിലാണ്‌ ഇത് ആഘോഷിക്കപ്പെടുന്നത്.
ശ്രീലങ്കയിലെ ആദ്യ ബുദ്ധമത ദേവാലയങ്ങൾ സ്ഥിതി ചെയ്യുന്ന അനുരാധപുരം മിഹിന്റേൽ കുന്ന് എന്നിവിടങ്ങളിലാണ്‌ ഈ ഉൽസവം ഗംഭീരമായി കൊണ്ടാടുന്നത്.
ഈ ഉൽസവസമയത്ത് അനവധി തീർത്ഥാടകർ മിഹിന്റേൽ കുന്ന് കയറാനെത്തുന്നു.
പോസ്റ്റ് ഓർഗാസ്മിക് ഇൽനെസ് സിൻഡ്രോം ഇംഗ്ലീഷ് വിലാസം https://ml.wikipedia.org/wiki/Postorgasmic_illness_syndrome
സ്ഖലനത്തെ തുടർന്ന് ആളുകൾക്ക് വിട്ടുമാറാത്ത ശാരീരികവും ധാരണാശക്തികൊണ്ട്‌ അറിയുന്ന ലക്ഷണങ്ങളുള്ള ഒരു സിൻഡ്രോം ആണ് പോസ്റ്റ്ഓർഗാസ്മിക് ഇൽനെസ് സിൻഡ്രോം (POIS).
രോഗലക്ഷണങ്ങൾ സാധാരണയായി സെക്കൻഡുകൾ, മിനിറ്റുകൾ അല്ലെങ്കിൽ മണിക്കൂറുകൾക്കുള്ളിൽ ആരംഭിക്കുകയും ഒരാഴ്ച വരെ നീണ്ടുനിൽക്കുകയും ചെയ്യും.
കാരണവും വ്യാപനവും അജ്ഞാതമാണ് ഇതൊരു അപൂർവ രോഗമായി കണക്കാക്കപ്പെടുന്നു.
POIS-ന്റെ വ്യാപനം അജ്ഞാതമാണ്.
അമേരിക്കൻ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തും യൂറോപ്യൻ ഓർഫനെറ്റും POIS ഒരു അപൂർവ രോഗമായി പട്ടികപ്പെടുത്തിയിട്ടുണ്ട്.
ഇത് രോഗനിർണ്ണയത്തിന് വിധേയമല്ലെന്നും റിപ്പോർട്ട് ചെയ്യപ്പെട്ടിട്ടില്ലെന്നും കരുതപ്പെടുന്നു.
ലോകമെമ്പാടുമുള്ള, വിവിധ പ്രായത്തിലുള്ള, ബന്ധ നിലയിലുള്ള പുരുഷന്മാരെയാണ് POIS ബാധിക്കുന്നത്.
സ്ത്രീകൾ
2016 ലെ കണക്കനുസരിച്ച് സ്ത്രീകളിൽ സമാനമായ ഒരു രോഗം നിലനിൽക്കുന്നത് സാധ്യമാണ്, എന്നിരുന്നാലും ഒരു ഡോക്യുമെന്റഡ് പെൺ രോഗി മാത്രമേയുള്ളൂ.
പോസിഡോണിയ ഇംഗ്ലീഷ് വിലാസം https://ml.wikipedia.org/wiki/Posidonia
കടൽ വെള്ളത്തിലും ശുദ്ധജലത്തിലും വളരാൻ കഴിയുന്ന കടൽപ്പുല്ലുകളുടെ ഒരു ജനുസ്സാണ് പോസിഡോണിയ .
ഈ ജനുസ്സിൽ പെട്ട രണ്ടു മുതൽ ഒൻപതുവരെ സ്പീഷീസ് " കടൽപ്പുല്ലുകളാണ് " ഉള്ളത്.
ഇവ മെഡിറ്ററേനിയൻ കടലിലും ഓസ്ട്രേലിയയുടെ തെക്കൻ തീരത്തുമാണ് കാണപ്പെടുന്നത്.
സാധാരണ പുല്ലിനങ്ങളേപ്പോലെ ഇവയും പൂക്കുകയും പരാഗണം നടത്തുകയും വിത്തുത്പാദിപ്പിക്കുകയും പ്രകാശസംശ്ലേഷണം നടത്തുകയും ചെയ്യുന്നുണ്ട്.
എന്നിരുന്നാലും സാധാരണ പുല്ലിനങ്ങളേപ്പോലെ ഇവയുടെ തണ്ടുകൾ ബലമുള്ളതല്ല.
ഇവയ്ക്ക് വേരുപടലങ്ങൾകൂടാതെ ഭൂകാണ്ഡങ്ങളും ഇവയ്ക്കുണ്ട്.
വസന്തകാലത്തിലോ ശൈത്യകാലത്തിലോ ആണ് സാധാരണയായും പൂക്കൾ ഉത്പാദിപ്പിക്കുന്നതെങ്കിലും പടർന്നു വളരുന്ന വേരുകളിൽ നിന്നുമാണ് പുതിയ സസ്യങ്ങൾ ഉണ്ടാകുന്നത് .
ഇതും കാണുക കടൽപ്പുല്ല് പുറത്തേയ്ക്കുള്ള കണ്ണികൾ
Media related to Posidonia at Wikimedia Commons Posidoniaceae Archived 2010-12-13 at the Wayback Machine .
in L. Watson and M. J. Dallwitz (1992 onwards) The families of flowering plants Archived 2007-01-03 at the Wayback Machine .
Flora Europaea: Posidonia
പോസോ ഡി ജാസിന്റോ ഇംഗ്ലീഷ് വിലാസം https://ml.wikipedia.org/wiki/Pozo_de_Jacinto Pozo de Jacinto, Isabela, Puerto Rico
ഇസബെലയുടെ വടക്കുപടിഞ്ഞാറൻ ഭാഗത്തുള്ള പ്യൂർട്ടോറിക്കൻ മുനിസിപ്പാലിറ്റിയിലെ ജോബോസ് ബീച്ചിൽ പ്യൂർട്ടോ റിക്കോ ഹൈവേ 466 ൽ സ്ഥിതിചെയ്യുന്ന ഒരു ഗുഹാഗർത്തമാണ് പോസോ ഡി ജാസിന്റോ (ജാസിന്റോസ് പിറ്റ് കേവ്).
ജാസിന്റോ എന്ന വ്യക്തിയെക്കുറിച്ചുള്ള ഒരു കഥ പോസോ ഡി ജാസിന്റോയുമായി ബന്ധപ്പെട്ടിരിക്കുന്നു.
ഇസബെലയിലെ ജോബോസ് ബീച്ചിലാണ് ഈ ഗുഹാഗർത്തം സ്ഥിതി ചെയ്യുന്നത്.
വളരെക്കാലം മുമ്പ് "ജാസിന്റോ " എന്ന കൃഷിക്കാരൻ പശുക്കളെ ആ പ്രദേശത്ത് തീറ്റിക്കാൻ കൊണ്ടുപോയിരുന്നുവെന്ന് ഒരു ഐതിഹ്യം പറയുന്നു.
അതിൽ ജാസിന്റോയും അവന്റെ പശുവും ഗുഹാഗർത്തത്തിൽ വീണു മുങ്ങിമരിച്ചു.
അയാളുടെ പേര് വിളിക്കുകയും പശുവിനെക്കുറിച്ച് പരാമർശിക്കുകയും ചെയ്താൽ സമുദ്രത്തിൽ വേലിയേറ്റം ഉണ്ടാകുകയും പ്രതികരണമായി സന്ദർശകരെ നനയ്ക്കുകയും ചെയ്യുന്നതായി പറയപ്പെടുന്നു.
അവലംബം പുറംകണ്ണികൾ Global Location at Google Maps Driving Location at Mapquest
മഡോണ ആന്റ് ചൈൽഡ് വിത് സെയിന്റ്സ് ജൂലിയൻ ആന്റ് ലോറൻസ് ഇംഗ്ലീഷ് വിലാസം https://ml.wikipedia.org/wiki/Madonna_and_Child_with_Saints_Julian_and_Lawrence Madonna and Child with Saints Julian and Lawrence (c. 1423-1425)
മധ്യകാലഘട്ടത്തിൻറെ അവസാനത്തിലെ ഇറ്റാലിയൻ കലാകാരനായിരുന്ന ജെന്റൈൽ ഡാ ഫാബ്രിയാനോ 1423–1425 നും ഇടയിൽ വരച്ച ടെമ്പറ-ഓൺ-ഗോൾഡ് ലീഫ് പാനൽ പെയിന്റിംഗാണ് മഡോണ ആന്റ് ചൈൽഡ് വിത് സെയിന്റ്സ് ജൂലിയൻ ആന്റ് ലോറൻസ്.
ഈ ചിത്രം ഇപ്പോൾ ന്യൂയോർക്കിലെ ഫ്രിക് ശേഖരത്തിലാണ് .
ഇടതുവശത്ത് ഡീക്കൻസ് ഡാൽമാറ്റിക് വിശുദ്ധ ലോറൻസ് ഒരു രക്തസാക്ഷിത്വത്തിന്റെ ഗ്രിഡിറോൺ പിടിച്ചിരിക്കുന്നു.
അതേസമയം വലതുവശത്ത് സെന്റ് ജൂലിയനെയും കാണാം.
ഗോതിക് ചിത്രകല ഉൾക്കൊള്ളുന്ന അഡോറേഷൻ ഓഫ് ദി മാഗിയ്ക്കും നവോത്ഥാന പരാമർശമുള്ള ക്വാറസി പോളിപ്റ്റിച്ചിന്റെയും ഇടയിലുള്ള ഈ ചിത്രം ജെന്റൈലിന്റെ ഫ്ലോറൻ‌ടൈൻ കാലഘട്ടം മുതലുള്ളതാണ്.
ഇതിന്റെ യഥാർത്ഥ ഫ്രെയിമിൽ ടസ്കാനിയുടെ ചെറിയ തൂണുകൾ, കൂർത്ത ഇലകൾ, "എസ് [ആൻ] സി [ടസ്] ലോറെ [എൻ] ടിയസ്" ഇ "എസ് [സി] യൂലിയാനസ്" ( സെന്റ് ലോറൻസും സെന്റ് ജൂലിയനും) തുടങ്ങിയ ലിഖിതങ്ങളും കാണാം.
മഡോണയുടെ സിംഹാസനത്തിന്റെ പുറംചട്ട ആർട്ടിസ്റ്റിന്റെ കൊറോണേഷൻ ഓഫ് ദി വിർജീനിലെ സമ്പന്നമായ തുണിത്തരങ്ങളേക്കാൾ ലളിതമാണ്.
പകരം ലോറെൻസോ മൊണാക്കോയുടെ ചിത്രങ്ങളെ അനുസ്മരിപ്പിക്കുന്ന വിധത്തിൽ കൂടുതൽ ശിൽപവും ലളിതവുമായ ചുവന്ന മനോഹരമായ തുണി കൊണ്ടലങ്കരിച്ചിരിക്കുന്നതായി കാണിക്കുന്നു.
മസാസിയോയുടെ , പ്രത്യേകിച്ച് സാൻ ജിയോവെനലെ ട്രിപ്റ്റിക്ക് പോലുള്ള ഫ്ലോറന്റൈൻ ചിത്രങ്ങളെ പരാമർശിച്ച് വിശുദ്ധരുടെ ഘടന ഏതാണ്ട് ഒരു വശത്താണ്.
മഡോണ ആന്റ് ചൈൽഡ് വിത് സെയിന്റ്സ് (ആനിബേൽ കാരാച്ചി, 1588) ഇംഗ്ലീഷ് വിലാസം https://ml.wikipedia.org/wiki/Madonna_and_Child_with_Saints_(Annibale_Carracci,_1588) Madonna and Child with Saints (1588)
ആനിബേൽ കാരാച്ചി 1588-ൽ വരച്ച എണ്ണച്ചായാചിത്രമാണ് മഡോണ ആന്റ് ചൈൽഡ് വിത് സെയിന്റ്സ്.
മഡോണ ആന്റ് ചൈൽഡ് വിത് സെയിന്റ്സ് ഫ്രാൻസിസ്, മത്തായി ആന്റ് ജോൺ ദി ബാപ്റ്റിസ്റ്റ്, മഡോണ ആന്റ് ചൈൽഡ് എൻത്രോൺഡ് വിത് സെയിന്റ് മത്തായി, സെയിന്റ് മത്തായി മഡോണ എന്നീപേരുകളിലും ഈ ചിത്രം അറിയപ്പെടുന്നു.
(HANNIBAL CARRACTIVS BON. F. MDLXXXVIII) എന്ന് ചിത്രത്തിൽ ഒപ്പിട്ടിരിക്കുന്നു.
1580 കളിലും 1590 കളിലും ഈ കലാകാരൻ നഗരത്തിൽ നിർമ്മിച്ച നിരവധി ചിത്രങ്ങളിൽ ഒന്നായ ഈ ചിത്രം റെജിയോ എമിലിയയിലെ സാൻ പ്രോസ്പെറോയിലെ ബസിലിക്കയിലെ വ്യാപാരികളുടെ ചാപ്പലിന്റെ ബലിപീഠത്തിനായിട്ടാണ് ആദ്യം നിർമ്മിച്ചത്.
പിന്നീട് അത് മൊഡെനയിലെ എസ്റ്റെ കളക്ഷനുകളിൽ പ്രവേശിച്ചു.
അതിൽ നിന്ന് 1746-ൽ ഡ്രെസ്ഡൻ വിൽപ്പനയുടെ ഭാഗമായി അഗസ്റ്റസ് മൂന്നാമന് വില്ക്കുകയും ചിത്രത്തിന്റെ ഇപ്പോഴത്തെ ഭവനത്തിലെത്തുകയും ചെയ്തു.
Paolo Veronese , Mystic Marriage of St Catherine , 1571, Gallerie dell'Accademia , Venice
ആർട്ടിസ്റ്റിന്റെ മുൻ ചിത്രങ്ങളേക്കാൾ ശക്തമായ വെനീഷ്യൻ സ്വാധീനം ഈ ചിത്രത്തിൽ കാണിക്കുന്നു.
അതിന്റെ കൃത്യമായ ഡേറ്റിംഗ് കലാ ചരിത്രകാരന്മാരെ വെനീസിലേക്കുള്ള പഠന യാത്ര 1587-1588 വരെ തീയതിയിൽ കാണാൻ സഹായിക്കുന്നു.
പൗലോ വെറോണീസിന്റെ മിസ്റ്റിക് മാര്യേജ് ഓഫ് സെന്റ് കാതറിൻ അതിന്റെ രചനയിൽ വ്യക്തമായ സ്വാധീനം ചെലുത്തുന്നു.